Чопгар

Чопгар (), принтер (, аз  — чоп) — яке аз таҷҳизоти ҷонибии роёна аст, ки матн ё тасвири эҷодшуда ба василаи роёнаро бар рӯи коғаз (ё расонаи мушобеҳи дигаре) чоп мекунад.

Ба воситаи чопгар на танҳо иттилооти матнӣ, балки графикиро низ хориҷ намудан мумкин аст. Чопгарҳо низ ба мисли мониторҳо иттилооти тасвиршавандаро ҳам дар намуди ранга ва ҳам сиёҳу сафед хориҷ карда метавонанд. Чопгарҳои ранга аз чопгарҳои муқаррарӣ қиматтаранд. Чопгарҳо вобаста аз тарзи корашон матритсавй, сиёҳу сафед хориҷ карда метавонанд. Чопгарҳои ранга аз чопгарҳои муқаррарӣ қиматтаранд. Чопгарҳо вобаста аз тарзи корашон матритсавӣ, рангпошанда ва лазерӣ мешаванд.

Чопгари матритсавӣ солҳои 80-ум ва аввали солҳои 90- уми асри гузашта аз ҳама ҷопгари паҳнгаштатарин ба ҳисоб мерафт. Сифати чопи он нисбат ба чопгарҳои навъи дигар паст буда, хангоми чопкунӣ вай садои баланд мебарорад. Азбаски нархи он аз дигар намуд чопгарҳо арзонтар аст, бинобар он ин чопгарро то ҳоло дар баъзе корхонаву муассисаҳо вохӯрдан мумкин аст.

Принсипи кори ин чопгар чунин аст: қисми чопкунандаи он, ки аз қатори сӯзанчаҳои борики металлии ба таври амудӣ ҷойгирбуда иборат аст, бо самти сатри чопшаванда ҳаракат менамояд. Дар вақти зарурӣ сӯзанчаҳо аз болои лентаи ранг ба қоғаз зарба мезананд ва ташаккулёбии аломату тасвирҳоро таъмин менамоянд.

 Намудҳои принтер 
 принтери лазерӣ
 принтери матрисави
 принтери рангпошанда
 принтери 3D

 Эзоҳ 


Гурӯҳ:Худкорсозии идорӣ